Долбоор

**КЫРГЫЗ РЕСПУБЛИКАСЫНЫН КОНСТИТУЦИЯЛЫК МЫЙЗАМЫ**

**Кыргыз Республикасынын айрым мыйзам актыларына («Кыргыз Республикасынын Сот адилеттиги иштери боюнча кенеши жөнүндө», «Кыргыз Республикасынын судьяларынын статусу жөнүндө» Кыргыз Республикасынын конституциялык мыйзамдарына) өзгөртүүлөрдү киргизүү жөнүндө**

**1-берене**

«Кыргыз Республикасынын Сот адилеттиги иштери боюнча кенеши жөнүндө” Кыргыз Республикасынын конституциялык Мыйзамына («Эркин Тоо» гезити, 2021-жылдын 19-ноябры № 136) төмөнкү өзгөртүүлөр киргизилсин:

1**)** 4-берененин 1-бөлүгү төмөнкүдөй редакцияда баяндалсын:

«1. Кеңеш:

1) жергиликтүү соттордун судьясынын кызматына талапкерлердин резервин түзөт;

2) соттордо бир жыныстагы адамдардын жетимиш пайыздан ашпаган өкүлчүлүгүн эске алуу менен Конституциялык соттун судьяларынын, Жогорку соттун судьяларынынбош кызмат орундарына сынактык тандоо өткөрөт;

3) сынактык тандоонун жыйынтыктары боюнча Кыргыз Республикасынын Президентине (мындан ары – Президент) талапкерлерди Конституциялык соттун, Жогорку соттун судьясыны**н** бош кызмат ордуна Кыргыз Республикасынын Жогорку Кеңешине (мындан ары – Жогорку Кеңеш) сунуштоо үчүн киргизет;

4) штаттык саны беш жана андан көп бирдикти түзгөн соттордо бир жыныстагы адамдардын жетимиш пайыздан ашпаган өкүлчүлүгүн эске алуу менен жергиликтүү соттун судьясынын бош кызмат ордуна дайындоо үчүн талапкерлердин резервинен Президентке талапкерлерди сунуштайт;

5) Кеңештин Регламентин жана ушул конституциялык Мыйзамда жана Кыргыз Республикасынын мыйзамдарында каралган ченемдик актыларды бекитет;

6) Кеңештин мүчөсүнүн ыйгарым укуктарын токтото туруу, токтотуу жөнүндө чечим кабыл алат.”;

Кыргыз Республикасынын

Жогорку сотунун төрагасы М. Сатыев

\_\_ \_\_\_\_\_\_\_\_2025-ж.

**2)** 18, 19, 21-беренелери күчүн жоготту деп таанылсын;

**3)** төмөнкү мазмундагы41-глава менен толукталсын:

**«41-глава. Судьялар корпусун түзүү тартиби**

**211-берене. Конституциялык соттун, Жогорку соттун судьясынын бош кызмат орундарын ээлөөгө сынак өткөрүү жөнүндө жарыялоо**

1. Конституциялык соттун, Жогорку соттун судьясынын бош кызмат ордун ээлөөгө талапкерлерди тандоо сынактык негизде жүзөгө ашырылат.

2. Кеңеш Конституциялык соттун, Жогорку соттун судьясынын бош кызмат ордунун пайда болушу жөнүндө мамлекеттик басма сөз органында, Кеңештин расмий сайтында, ошондой эле ушул Мыйзамдын 15-беренесинин 3-бөлүгүндө көрсөтүлгөн жалпыга маалымдоо каражаттарынын тизмегинде (мындан ары – башка жалпыга маалымдоо каражаттары) жарыялайт.

3. Бош кызмат ордунун пайда болушу жөнүндө жарыяда судьялык бош кызмат ордуна талапкерлерден арыздарды кабыл алуучу жер, арызга тиркелүүчү документтердин тизмеги, ошондой эле документтерди тапшыруу мөөнөтү көрсөтүлөт.

4. Судьянын бош кызмат ордуна сынакка Кыргыз Республикасынын Конституциясынын жана Судьялардын статусу жөнүндө конституциялык Мыйзамдын талаптарына жооп берген адамдар катыша алат.

5. Конституциялык соттун, Жогорку соттун судьясынын бош кызмат ордун ээлөөгө талапкердин Кеңештин дарегине арызы жана документтери талапкердин жеке өзү тарабынан, почта аркылуу же электрондук түрдө Кеңештин расмий электрондук дарегине берилет.

6. Судьянын бош кызмат ордун ээлөөгө ниеттенген иштеп жаткан судьялардын документтери судьялардын статусу жөнүндө конституциялык Мыйзамда аныкталган тартипте берилет.

7. Толук эмес көлөмдө же судьялардын статусу жөнүндө конституциялык Мыйзамда белгиленген талаптарды сактабастан, белгиленген мөөнөттөн кийин келип түшкөн документтер, кайтарып берүүнүн себептерин көрсөтүү менен талапкерге Кеңештин чечиминин негизинде кайтарылып берилет.

8. Талапкерлердин акыркы тизмеси мамлекеттик басма сөз органында, Кеңештин расмий сайтында, ошондой эле башка жалпыга маалымдоо каражаттарынын тизмегинде жарыяланат.

**212-берене. Конституциялык соттун, Жогорку соттун судьянын кызмат ордуна сынак**

Кыргыз Республикасынын

Жогорку сотунун төрагасы М. Сатыев

\_\_ \_\_\_\_\_\_\_\_2025-ж.

Конституциялык соттун, Жогорку соттун судьясынын бош кызмат ордуна көрсөтүү (дайындоо) тууралуу сунуш сынактык тандоонун натыйжалары боюнча берилет, аны өткөрүү тартиби судьялардын статусу жөнүндө конституциялык Мыйзамда аныкталат.

**213-берене.** **Жергиликтүү соттун судьясынын кызмат ордуна талапкерлердин резерви**

1. Кеңеш жергиликтүү соттордун судьясынын кызматына талапкерлердин резервин (мындан ары - талапкерлердин резерви) сынактык негизде түзөт. Сынакты өткөрүү боюнча тартиби судьялардын статусу жөнүндө конституциялык Мыйзамда аныкталат.

2. Талапкерлердин резервине кирүүгө ниеттенген Кыргыз Республикасынын жарандары Кеңешке арыз менен кайрыла алат.

3. Талапкерлердин резервине Кыргыз Республикасынын Конституциясынын жана Судьялардын статусу жөнүндө конституциялык Мыйзамдын талаптарына жооп берген, сынактык тандоодон ийгиликтүү өткөн адамдар киргизиле алат**.**

4. Талапкерлерди талапкерлердин резервине каттоо Судьялар кеңеши аныктаган тартипте өткөрүлгөн сынактын натыйжалары боюнча жүргүзүлөт.

5. Талапкерлердин резерви мамлекеттик басма сөз органында, Кеңештин расмий сайтында, ошондой эле башка жалпыга маалымдоо каражаттарынын тизмегинде жарыяланууга жатат.

**214-берене. Жергиликтүү соттун судьясынын кызмат ордуна талапкерлердин резервине кирүүгө сынакты өткөрүү боюнча жарыялоо**

1. Кеңеш талапкерлердин резервине киргизүү боюнча сынакты өткөрүү боюнча маалыматты мамлекеттик басма сөз органында, Кеңештин расмий сайтында, ошондой эле башка жалпыга маалымдоо каражаттарынын тизмегинде жарыялайт.

2. Талапкерлердин резервине кирүү үчүн сынакты өткөрүү боюнча жарыяда арыздарды кабыл алуучу жер, арызга тиркелүүчү документтердин тизмеги, ошондой эле документтерди тапшыруу мөөнөтү көрсөтүлөт.

3. Талапкерлердин резервине кирүү үчүн сынакка Кыргыз Республикасынын Конституциясынын жана Судьялардын статусу жөнүндө конституциялык Мыйзамдын талаптарына жооп берген адамдар катыша алат.

Кыргыз Республикасынын

Жогорку сотунун төрагасы М. Сатыев

\_\_ \_\_\_\_\_\_\_\_2025-ж.

4. Кеңештин дарегине арызы жана документтери талапкердин жеке өзү тарабынан, почта аркылуу же электрондук түрдө Кеңештин расмий электрондук дарегине берилет.

5. Толук эмес көлөмдө же судьялардын статусу жөнүндө конституциялык Мыйзамда белгиленген талаптарды сактабастан, белгиленген мөөнөттөн кийин келип түшкөн документтер, кайтарып берүүнүн себептерин көрсөтүү менен талапкерге Кеңештин чечиминин негизинде кайтарылып берилет.

6. Талапкерлердин акыркы тизмеси мамлекеттик басма сөз органында, Кеңештин расмий сайтында, ошондой эле башка жалпыга маалымдоо каражаттарынын тизмегинде жарыяланат.

**215-берене. Судьянын кызмат ордуна сунуштоо жана дайындоо жөнүндө Кеңештин сунушу**

1. Кеңеш конкурстук тандоонун жыйынтыгы боюнча Конституциялык соттун жана Жогорку соттун судьясынын кызмат ордуна шайлоо үчүн Жогорку Кеңешке сунуштама киргизүү жөнүндө Президентке сунуш киргизет;

2) Кеңеш конкурстук тандоонун жыйынтыгы боюнча резервге киргизилген талапкерлерди жергиликтүү соттун судьясынын кызмат ордуна дайындоо жөнүндө сунуш киргизет.

2. Судьялардын кызмат ордуна талапкерлер боюнча Кеңеш тарабынан киргизилген сунуштарды Президент жана Жогорку Кеңеш тарабынан кароонун тартиби судьялардын статусу жөнүндө конституциялык Мыйзамда аныкталат. ».

2-берене

«Кыргыз Республикасынын судьяларынын статусу жөнүндө» («Эркин Тоо» гезити, 2021-жылдын 19-ноябры № 136) төмөнкү өзгөртүүлөр киргизилсин:

**1)** 19-берененин4-бөлүгүнүн экинчи абзацында **«**24**»** деген цифралар **«**241**»** деген цифраларга алмаштырылсын;

2) 21-берененин 4-бөлүгүнүн 4-пунктчасында «13-беренесинин төртүнчү бөлүгүнүн жетинчи - тогузунчу абзацтарында» деген цифра жана сөздөр «18-беренесинин 3-бөлүгү» деген цифраларга жана сөздөргө алмаштырылсын;

3) 22-24-беренелер төмөнкүдөй редакцияда баяндалсын:

«**22-берене. Жергиликтүү соттун судьясынын кызмат ордуна талапкерлердин резерви**

Кыргыз Республикасынын

Жогорку сотунун төрагасы М. Сатыев

\_\_ \_\_\_\_\_\_\_\_2025-ж.

1. Сот адилеттиги иштери боюнча кеңеши сынактык негизде жергиликтүү соттун судьясынын кызмат ордуна дайындоо үчүн талапкерлердин резервин (мындан ары - талапкерлердин резерви) түзөт.

2. Талапкерлердин резервине кирүүгө каалоосун билдирген Кыргыз Республикасынын жарандары Сот адилеттиги иштери боюнча кеңешине арыз менен кайрыла алат.

3. Талапкерлердин резервине Кыргыз Республикасынын Конституциясынын жана Судьялардын статусу жөнүндө конституциялык Мыйзамдын талаптарына жооп берген, конкурстук тандоодон ийгиликтүү өткөн адамдар киргизиле алат.

4. Талапкерлердин резервине Судьялар кеңеши тарабынан аныкталган тартипте өтүүчү сынактык жыйынтыктары боюнча Сот адилеттиги иштери боюнча кеңешинин чечиминин негизинде каралат.

5. Талапкер талапкерлердин резервинен төмөнкү учурларда алып салынат:

1) талапкерлердин резервинен алып салуу жөнүндө арыз бергенде;

2) анын окуусунун жана стажировкасынын натыйжаларына канааттандырарлык эмес баа берилгенде;

3) Кыргыз Республикасынын жарандыгы алып салынганда;

4) сот адилеттигин жүзөгө ашырууга тоскоолдук кылуучу оорулардын пайда болушу;

5) белгиленген тартипте аракети чектелген же эмгекке жараксыз деп таанылганда;

6) өлгөндө же анын өлгөндүгү тууралуу соттун мыйзамдуу күчүнө кирген чечими жарыяланганда;

7) судьянын кылмыш же болбосо кадыр-баркын жана беделин жаманатты кыла турган башка жосун жасаган учурларда;

8) кезектүүлүк тартибинде сунушталган судьялык кызматтан баш тартканда.

Мындан тышкары, судьялык кызматка талапкер, эгерде ал эки жылдан ашык мөөнөткө судьялык кызматка көрсөтүлбөсө, резервден алынып салынат.

6. Сынак өткөрүүнүн тартиби, талапкерлердин резервине каттоо, жүргүзүү, ага талапкерлерди киргизүү жана чыгаруу боюнча тартиби Судьялар кеңеши тарабынан аныкталат.

7. Талапкерлердин резерви Кеңештин расмий сайтында, ошондой эле башка жалпыга маалымдоо каражаттарында жарыяланат.

**23-берене. Жергиликтүү соттун судьясынын кызмат ордуна талапкерлердин резервине кирүүгө сынак**

1. Жергиликтүү соттун судьясынын кызмат ордуна талапкерлердин

Кыргыз Республикасынын

Жогорку сотунун төрагасы М. Сатыев

\_\_ \_\_\_\_\_\_\_\_2025-ж.

резервине киргизүү үчүн талапкерлерди тандоо Сот адилеттиги иштери боюнча кеңеши тарабынан конкурстук тандоону өткөрүү жолу менен жүзөгө ашырылат.

2. Конкурстун жыйынтыгы боюнча эң жогорку жыйынтыкка ээ болгон талапкерлердин саны Сот адилеттиги иштери боюнча кеңеш тарабынан жарыяланган бош орундарга барабар тандалат.

3.Конкурстун жыйынтыктары боюнча баллдын эң көп санын алган талапкерлер алган упайларынын азаюу тартибинде судьясынын кызмат ордуна талапкерлердин резервине киргизилет. Талапкерлер тең балл алган учурда, Сот адилеттиги иштери боюнча кеңеши судьясынын кызмат ордуна талапкерлерди талапкерлердин резервине киргизүү боюнча жүйөлөштүрүлгөн чечим кабыл алат.

4. Судьялардын кызмат ордуна талапкерлердин резервине талапкерлер боюнча конкурстун жыйынтыктары үч күндүн ичинде мамлекеттик басма сөз органында, Сот адилеттиги иштери боюнча кеңештин расмий сайтында, ошондой эле башка жалпыга маалымдоо каражаттарынын тизмегинде жарыяланат.

5. Судьянын кызмат ордуна талапкерлердин резервине киргизилген талапкер Судьялар кеңеши тарабынан аныкталган тартипте жана мөөнөттөрдө Жогорку сотуна караштуу Сот адилеттиги мектебинде окуудан жана жалпы юрисдикциядагы соттордо стажировканы өтүүгө тийиш. Окуу жана стажировка өтүү мезгилинде иштеген талапкердин негизги жумуш орду сакталып калат.

**24-берене. Жергиликтүү соттун судьясынын кызмат ордуна талапкерлердин резервине кирүүгө сынака документтерди киргизүү тартиби**

1. Кеңештин дарегине жергиликтүү соттордун судьясынын кызматына талапкерлердин резервине кирүү боюнча арызы жана документтери талапкердин жеке өзү тарабынан, почта аркылуу же электрондук түрдө Кеңештин расмий электрондук дарегине берилет.

Жергиликтүү соттордун судьясынын кызматына талапкерлердин резервине кирүү боюнча талапкердин Сот адилеттиги иштери боюнча кеңешинин дарегине арызы Сот департаментине берилет.

Арызга төмөнкүлөр тиркелет:

1) талапкердин жарандыгы жана курагы жөнүндө тастыктаган паспорттун көчүрмөсү;

Кыргыз Республикасынын

Жогорку сотунун төрагасы М. Сатыев

\_\_ \_\_\_\_\_\_\_\_2025-ж.

2) “Юриспруденция" адистиги боюнча жогорку юридикалык билими же тиешелүү багыт боюнча "бакалавр" академиялык даражасы болгон учурда, "магистр" академиялык даражасын ыйгаруу менен "Юриспруденция" даярдык багыты боюнча жогорку билими жөнүндө дипломунун күбөлөндүрүлгөн көчүрмөсү;

3) эмгек китепчесинин, талапкерде юридикалык кесиби боюнча иш стажы бар экенин ырастаган башка документтердин күбөлөндүрүлгөн көчүрмөлөрү;

4) талапкерде судьянын кызмат ордуна дайындоого тоскоолдук кылуучу оорулардын жоктугун көрсөтүү менен конкурска катышаар алдындагы 6 ай ичинде берилген ден соолугунун абалы жөнүндөгү медициналык корутунду;

5) ушул конституциялык Мыйзамда каралган талапкерге коюлуучу кошумча талаптардын болушун ырастаган документ;

6) мамлекеттик тилди В1 деңгээлинен төмөн эмес билгендиги жөнүндө ыйгарым укуктуу органдын сертификатынын нотариалдык жактан күбөлөндүрүлгөн көчүрмөсү;

7) талапкердин жана анын жакын туугандарынын соттуулугу жоктугу, же талапкердин жакын туугандарынын соттуулугунун мыйзамда белгиленген тартипте жоюлгандыгы жөнүндө маалымкат.

Арызга талапкердин ким экендигин мүнөздөгөн башка документтер (пикирлер, сунуштамалар) тиркелиши мүмкүн.

Судьянын кызмат ордуна дайындоого тоскоолдук кылуучу оорулардын тизмеги Кыргыз Республикасынын Министрлер Кабинети тарабынан белгиленет.

2. Жергиликтүү соттордун судьяларынын документтери Сот департаменти тарабынан түзүлөт.

3. Кыргыз Республикасынын иштеп жаткан судьяларынын документтери төмөнкүлөрдү камтууга тийиш:

1) судьянын өздүк ишин;

2) караган иштеринин санын жана сапатын чагылдыруучу судьялык кызмат ордунда иштеген мезгилиндеги маалыматтарды;

3) сыйлыктары, кубаттоолору жана жазалары жөнүндөгү маалыматтарды.

4. Жергиликтүү соттун судьясынын бош кызмат ордуна талапкерлердин резервине кирүүгө талапкерлердин арыздарды жана документтерди берүү мөөнөтү Сот адилеттиги иштери боюнча кеңеш тарабынан белгиленет жана кулактандыруу жарыяланган күндөн тартып 14 күндөн аз болбоого тийиш.

Ушул беренеде белгиленген мөөнөт аяктагандан кийин берилген документтер кабыл алынбайт.

Кыргыз Республикасынын

Жогорку сотунун төрагасы М. Сатыев

\_\_ \_\_\_\_\_\_\_\_2025-ж.

Сот департаменти арызды жана ага тиркелген документтерди кабыл алгандан кийин тиешелүү органдардан талапкердин соттуулугу жөнүндөгү маалыматты өз алдынча суратып алат.

Тиешелүү ыйгарым укуктуу орган талапкердин соттуулугу бар же жоктугу жөнүндө маалыматты 10 күндөн кечиктирилбеген мөөнөттө жиберүүгө милдеттүү.

5. Жергиликтүү соттун судьясынын бош кызмат ордун ээлөөгө конкурска катышууга документтери кабыл алынган адамдар талапкерлердин тизмесине киргизилет. Талапкерлердин тизмеси талапкерлердин кесиптик жана адептик сапаттары жөнүндө пикирлерди алуу үчүн конкурс жөнүндө кулактандыруу жарыяланган күндөн тартып 40 күндөн кечиктирбестен Кыргыз Республикасынын мамлекеттик басма сөз органына жана Сот адилеттиги иштери боюнча кеңештин сайтына жарыяланат.

Пикирлерди алуу үчүн мөөнөт Сот адилеттиги иштери боюнча кеңеш тарабынан аныкталат.

**4**) төмөнкү мазмундагы 241, 242-беренелер менен толукталсын:

«**241-берене. Конкурстук тандоо**

1. Конкурстук тандоо - юридикалык билимдин жогорку деңгээлине ээ, Конституциялык соттун, Жогорку соттун жана жергиликтүү соттордун судьяларынын кызмат орундарына сунуштоо үчүн инсандык, квалификация жана жүрүм-турум талаптарына жооп берген адамдарды табуу максатында көз карандысыз коллегиялуу орган - Сот адилеттиги иштери боюнча кеңеш тарабынан жүзөгө ашырылуучу процесс.

Сот адилеттиги иштери боюнча кеңеш конкурстук тандоону өткөрүүдө Судьялар кеңеши тарабынан аныкталган тартипте заманбап маалыматтык технологияларды колдоно алат.

Конкурстук тандоо талапкерлердин маанилүү кесиптик жана эрктүүлүк сапаттарын аныктоо үчүн аңгемелешүүлөрдү жүргүзүү жолу менен жүзөгө ашырылат.

Аңгемелешүүгө төмөнкүлөр киргизилет:

1) ыйгарым укуктарынын мөөнөтү аяктап бараткан иштеп жаткан судьялар;

2) судьялык иш стажы бар, мында алардын конкурска катышууга арыз берүүнүн жана адамды судьянын кызмат ордунан бошотуунун же болбосо судьянын ыйгарым укуктарын токтотуунун ортосундагы тыныгуу мөөнөтү 5 жылдан ашпаган адамдар;

3) жергиликтүү соттордун судьяларынын кызмат ордуна талапкерлердин резервине киргизилген адамдар.

Кыргыз Республикасынын

Жогорку сотунун төрагасы М. Сатыев

\_\_ \_\_\_\_\_\_\_\_2025-ж.

2. Аңгемелешүүгө киргизүүдө Сот адилеттиги иштери боюнча кеңеш төмөнкүлөрдү иликтейт:

1) талапкерлердин документтерин жана алардын мыйзамдын талаптарына ылайыктуулугун;

2) декларациялоо жөнүндө мыйзамдарга ылайык маалымат берип жаткан талапкердин, анын жубайынын, жакын туугандарынын кирешелери жана чыгымдары жөнүндө декларацияларын;

3) талапкердин жүрүм-турумунун кынтыксыздыгын тастыктоочу башка маалыматты (талапкерге пикирлерди, сунуштамаларды).

Сот адилеттиги иштери боюнча кеңеш судьянын бош кызмат ордун ээлөөгө талапкерге карата декларациялоо жөнүндө мыйзамдарга ылайык маалымат берүүчү талапкердин, анын жубайынын, жакын туугандарынын кирешелери жана чыгымдары жөнүндө декларацияларын суратып алууга милдеттүү.

Документтерди иликтөөнүн натыйжалары боюнча Сот адилеттиги иштери боюнча кеңеш талапкерди конкурстук тандоого киргизүү жөнүндө чечим кабыл алат. Талапкерди киргизүү жөнүндө чечим Сот адилеттиги иштери боюнча кеңеш тарабынан Кеңештин мүчөлөрүнүн жалпы санынын көпчүлүгү тарабынан ачык добуш берүү менен кабыл алынат.

3. Аңгемелешүү Судьялар кеңеши аныктаган тартипте жүргүзүлөт.

Жергиликтүү соттордун иштеп жаткан судьялары менен аңгемелешүү өткөрүүдө судьялардын ишинин сапатын акыркы кесиптик баалоонун натыйжалары эске алынат.

Аңгемелешүүнүн суроолору Судьялар кеңеши тарабынан жыл сайын бекитилет жана Сот адилеттиги иштери боюнча кеңештин сайтына жана Сот адилеттиги иштери боюнча кеңештин тарабынан аныкталган жалпыга маалымдоо каражаттарына жарыяланат.

4. Сот адилеттиги иштери боюнча кеңеш тарабынан сунуштоо же дайындоо үчүн Президентке Конституциялык соттун, Жогорку соттун кызмат орундарына сунушталган талапкерлердин тизмеси конкурстук тандоодон өтүүдө алган баллына ылайык кемүү тартибинде, бирок Судьялар кеңеши тарабынан белгиленген босоголук баллдан төмөн эмес түзүлөт.

5. Конкурстун жыйынтыктары боюнча баллдын эң көп санын алган Конституциялык соттун, Жогорку соттун кызмат орундарына талапкерлердин талапкерлер Сот адилеттиги иштери боюнча кеңеш тарабынан бош орундарга барабар санда сунуштоо же дайындоо үчүн Президентке сунуш кылынат.

6. Конкурстук тандоодон өткөн жана босоголук баллды алган, бирок Президентке сунушталбаган талапкерлер талапкерлердин тизмесинде калтырылат.

Кыргыз Республикасынын

Жогорку сотунун төрагасы М. Сатыев

\_\_ \_\_\_\_\_\_\_\_2025-ж.

Босоголук баллды албай калган талапкерлер, ошондой эле Президенттин жүйөлөнгөн чечими менен Сот адилеттиги иштери боюнча кеңешке материалдары кайтарып берилген талапкерлер, судьялардын бош кызмат орундарына башка конкурстук тандоолорго бир жылдан кем эмес мөөнөттөн кийин гана катышууга укуктуу.

Тиешелүү тизмеден талапкерлерди сунуштоо талапкер алган баллдын санына жараша кезектүүлүк тартибинде ушул конституциялык Мыйзамда белгиленген тартипте жүргүзүлөт. Талапкерлер аларды Сот адилеттиги иштери боюнча кеңеш Президентке сунуш кылышына жараша талапкерлердин тизмесинен чыгарылат.

7. Мурда сунушталган бардык талапкерлер дайындалган же шайланган, судьялардын бардык бош кызмат орундары толтурулган же болбосо көрсөтүлгөн кызмат орундарына талапкерлердин түзүлгөн тизмеси толук пайдаланылган учурларда талапкерлердин тизмеси Сот адилеттиги иштери боюнча кеңеш тарабынан жок кылынат.

8. Конкурстук тандоонун бардык материалдары талапкердин өздүк ишине тиркелет. Конкурска катышкан талапкерлердин өздүк иштери кайтарып берилбейт жана Сот департаментинде сакталат.

**242. Жергиликтүү соттун судьясынын бош кызмат ордун ээлөө боюнча тартиби**

1. Жергиликтүү соттун судьясынын бош кызмат орду төмөнкүлөргө байланыштуу пайда болот:

1) жергиликтүү соттун судьясынын ыйгарым укуктарынын мөөнөтү аякташына;

2) Конституцияда белгиленген курактын чегине жеткенине;

3) жергиликтүү соттун судьясынын ыйгарым укуктары мөөнөтүнөн мурда токтотулганына;

4) жергиликтүү соттордун судьяларынын жаңы штаттык бирдиктери киргизилгендигине;

5) адистештирилген соттордун түзүлүшүнө.

2. Бош кызмат ордун ээлөө пайда болгон бош кызмат орду жөнүндө Сот адилеттиги иштери боюнча кеңешке кийин маалымдоо менен судьяларды ротациялоо (судьяны бир жергиликтүү соттон башкасына которуу) мүмкүнчүлүгү тууралуу маселелерди Жогорку соттун төрагасы карагандан кийин жүргүзүлөт.

3. Жергиликтүү соттун судьясы өзүнүн ыйгарым укуктарынын мөөнөтү аяктаганга чейин 80 күндөн эрте эмес жана 60 күндөн кеч эмес өзүн жергиликтүү соттун судьялыгына дайындоо жөнүндө Сот адилеттиги иштери боюнча кеңешке арыз менен кайрылууга укуктуу. Мындай учурда

Кыргыз Республикасынын

Жогорку сотунун төрагасы М. Сатыев

\_\_ \_\_\_\_\_\_\_\_2025-ж.

Сот адилеттиги иштери боюнча кеңеш арыз келип түшкөн күндөн тартып 2 жумалык мөөнөттө аны ушул конституциялык Мыйзамдын 241-беренесинде каралган эрежелер боюнча карайт. Мында эгерде талапкер Сот адилеттиги иштери боюнча кеңеш тарабынан жергиликтүү соттун судьялыгына дайындоого сунушталбаса, анда жергиликтүү соттун судьясынын боло турган бош кызмат ордуна ушул берененин 4-бөлүгүндө бекитилген тартипке ылайык талапкерлердин резервине кирген талапкер дайындалат.

Судьялыгына дайындоого сунушталбаган талапкер судьялардын бош кызмат орундарына болгон башка конкурстарга өзүнүн талапкерлиги Сот адилеттиги иштери боюнча кеңеш тарабынан четке кагылган күндөн тартып бир жылдан эрте эмес катышууга укуктуу.

Сот адилеттиги иштери боюнча кеңеш бош судьялык кызмат орун пайда болгондо ушул кызматты судья кызматына талапкерлер резервинде биринчи орун алган талапкерге сунушталат.

Талапкер баш тарткан учурда бош орун кийинки талапкерге талапкерлер резервине ылайык кезектик тартипте сунушталат. Сот адилеттиги иштери боюнча кеңештин кайталанган сунуштары көрсөтүлгөн кызматка талапкерлердин түзүлгөн резерви толук пайдаланылганга чейин киргизилет. Талапкерлердин түзүлгөн резерви толук пайдаланылган учурда Сот адилеттиги иштери боюнча кеңеши жергиликтүү соттун судьясынын кызмат ордуна талапкерлерди резервге алуу үчүн жаңы конкурс өткөрөт.

5. Талапкерлер резервинде турган талапкер ага сунушталып жаткан судьялык кызматтан баш тартса, талапкерлер резервинен алып салынат.

**5)** 25-беренеде:

а) 1-бөлүктө “конкурстук тандоодон өткөн” деген сөздөр “конкурстук тандоонун натыйжалары боюнча жергиликтүү соттордун судьялык кызматына талапкерлердин резервине киргизилген,” деген сөздөргө алмаштырылсын;

б) 2-бөлүк төмөнкөдөй редакцияда баяндалсын:

“2. Жергиликтүү соттордун судьялык кызматына талапкерлердин резервине киргизүү боюнча конкурстук тандоонун натыйжалары боюнча жергиликтүү соттун судьялыгына дайындоо үчүн талапкерге сунуш Президентке киргизилет.

Сунушталган талапкер боюнча материалдарды алган күндөн тартып 10 жумушчу күндүн ичинде аларды Президент өзүнүн жүйөөлүү чечими менен Сот адилеттиги иштери боюнча кеңешке кайтарып берүүгө укуктуу.

Кыргыз Республикасынын

Жогорку сотунун төрагасы М. Сатыев

\_\_ \_\_\_\_\_\_\_\_2025-ж.

Бул учурда Сот адилеттиги иштери боюнча кеңеш ушул конституциялык Мыйзамдын 242-беренесинин 4-бөлүгүндө каралган тартипте жергиликтүү соттордун судьялык кызматына талапкерлердин резервинен алган баллынын санына жараша жаңы талапкерди кезектүүлүк тартибинде 10 жумушчу күндүн ичинде сунуштайт.

Сот адилеттиги иштери боюнча кеңештин кайталанган сунуштары көрсөтүлгөн кызматка талапкерлердин түзүлгөн резерви толук пайдаланылганга чейин киргизилет. Талапкерлердин түзүлгөн резерви толук пайдаланылган учурда Сот адилеттиги иштери боюнча кеңеши жергиликтүү соттун судьясынын кызмат ордуна талапкерлерди резервге алуу үчүн жаңы конкурс өткөрөт.”.

**3-берене**

1. Ушул конституциялык Мыйзам расмий жарыяланган күндөн тартып он күн өткөндөн кийин күчүнө кирет.

2. Сот органдары жана соттук өз алдынча башкаруу органдары үч айлык мөөнөттө өз чечимдерин ушул конституциялык Мыйзамга ылайык келтиришсин.

**Кыргыз Республикасынын Президенти**

Кыргыз Республикасынын

Жогорку сотунун төрагасы М. Сатыев

\_\_ \_\_\_\_\_\_\_\_2025-ж.